Den 13. april 2024 avfyrte Irans revolusjonsgarde, i samarbeid med Al-Hashd al-Shaabi i Irak, Hizbollah i Libanon og Houthi-bevegelsen i Jemen, ca. 170 selvmordsdroner, 30 kryssermissiler og 120 ballistiske missiler mot Israel. Iranerne kalte angrepet for et gjengjeldelsesangrep, under kodenavnet (persisk: وعده صادق; norsk: operasjon «sant løfte»), som følge av Israels bombing av Irans ambassade i Damaskus den 1. april samme år. Angrepet var Irans første direkte angrep på Israel, etter det som har vært en konflikt mellom Iran og Israel siden 1980-årene.